1.ชื่อเรื่อง

 รูปแบบการเตรียมคลอดด้วยวิธีธรรมชาติ ห้องคลอดโรงพยาบาลยางตลาด

2.ผู้แต่ง

2.1 นางพูลเพชร ภูต้องใจ พยาบาลวิชาชีพชำนาญการ โรงพยาบาลยางตลาด จังหวัดกาฬสินธุ์

2.2 นางรัชนี พจนา พยาบาลวิชาชีพชำนาญการพิเศษ วิทยาลัยพยาบาลบรมราชชนนีขอนแก่น

3.หน่วยงาน

 งานห้องคลอด โรงพยาบาลยางตลาด อำเภอยางตลาด จังหวัดกาฬสินธิ์

4.หลักการและเหตุผล

 การคลอดในปัจจุบันเป็นการใช้แนวทางการดูแลตามรูปแบบทางการแพทย์(Medical model) เป็นหลัก ซึ่งมีแนวคิดที่เชื่อว่ากระบวนการคลอดในผู้คลอดทุกคนล้วนมีโอกาสเสี่ยงต่อการเกิดปัญหาหรือภาวะแทรกซ้อนในระยะการเจ็บครรภ์และคลอดบุตร จำเป็นต้องได้รับการดูแลแบบผู้ใช้บริการที่มีภาวะเจ็บป่วยต้องได้รับการดูแลจากบุคคลากรทางการแพทย์อย่างใกล้ชิด มีการทำกิจกรรมทางการแพทย์แบบกิจวัตร เช่นการฟังเสียงหัวใจทารกโดยใช้เครื่อง การใช้ยากระตุ้นการหดรัดตัวของมดลูก การเจาะถุงน้ำทูนหัว

การตัดฝีเย็บ หรือการช่วยคลอดโดยใช้สูติศาสตร์หัตถการ กิจกรรมเหล่านี้นอกจากเป็นการสิ้นเปลืองโดยไม่จำเป็นแล้วยังเป็นกิจกรรมที่องค์การอนามัยโลกประกาศว่าเป็นการปฏิบัติที่ไม่มีประสิทธิภาพหรือมีผลเสียชัดเจน ส่งผลให้ผู้คลอดมีโอกาสเกิดการติดเชื้อ นอนพักในโรงพยาบาลนานขึ้นมีการเริ่มต้นในการให้นมบุตรช้าออกไปและค่าใช้จ่ายในการคลอดบุตรสูงมากขึ้น เป็นต้น จึงมีการนำแนวคิดของการส่งเสริมการคลอดวิถีธรรมชาติ(Promoting Natural Childbirth)เป็นการคลอดที่ยึดผู้คลอดเป็นศูนย์กลาง ให้ความสำคัญกับการทำหน้าที่ของกระบวนการทางสรีระวิทยาของผู้คลอด พยาบาลช่วยให้การคลอดดำเนินไปตามธรรมชาติ โดยไม่จำเป็นต้องอาศัยกิจกรรมทางการแพทย์ที่เกินจำเป็น หลีกเลี่ยงกิจกรรมที่รบกวนกระบวนการคลอดตามธรรมชาติ และมีการให้บริการทางการแพทย์เมื่อมีข้อบ่งชี้ที่ชัดเจนเท่านั้น

 ปัจจุบันกระทรวงสาธารณสุขได้ส่งเสริมและสนับสนุนการคลอดวิถีธรรมชาติในสถานบริการ ซึ่งเป็นเรื่องที่ค่อนข้างใหม่สำหรับผู้คลอดในประเทศไทย นอกจากนี้การบริการการคลอดวิธีธรรมชาติมีการบริการเพียงส่วนน้อยยังไม่เป็นที่แพร่หลายในประเทศไทย แม้ว่าจะมีหลักบานเชิงประจักษ์จากการศึกษาวิจัยทั้งในและต่างประเทศว่า การคลอดวิถีธรรมชาติเป็นการเสริมสร้างกระบวนการคลอดตามธรรมชาติ ช่วยลดกิจกรรมทางการแพทย์ที่จะรบกวนกระบวนการตามธรรมชาติของการเจ็บครรภ์และการคลอดบุตร และมีผลดีต่อผู้คลอด ทารกและครอบครัว เช่นลดการใช้ยาบรรเทาความเจ็บปวด ช่วยลดระยะเวลาของการคลอด ช่วยให้ผู้คลอดมีทัศนคติและประสบการณ์ที่ดีต่อการคลอด

 ห้องคลอดโรงพยาบาลยางตลาด จังหวัดกาฬสินธุ์ ได้เล็งเห็นความสำคัญในเรื่องดังกล่าวจึงได้นำแนวคิดการคลอดวิธีธรรมชาติมาใช้ในการดูแลผู้คลอด โดยยึดแนวคิดในการบริการที่ยึดผู้ป่วยเป็นศูนย์กลาง(Patient centered care) ในการดำเนินงาน ดังนั้นผู้วิจัยจึงมีความสนใจที่จะศึกษารูปแบบในการจัดกิจกรรมการคลอดวิธีธรรมชาติในห้องคลอดโรงพยาบาลยางตลาด เพื่อใช้เป็นแนวทางในการบริการในหน่วยงานอย่างเป็นรูปธรรมโดยมีงานวิจัยรองรับ และเป็นการพัฒนาคุณภาพบริการของหน่วยงานต่อไป

5.วัตถุประสงค์

 เพื่อพัฒนารูปแบบการคลอดแบบธรรมชาติในห้องคลอดโรงพยาบาลยางตลาด

6.กลุ่มเป้าหมาย

5.1 แพทย์ 2 คน , พยาบาล 6 คน

5.2 ผู้คลอดจำนวน 30 คน

7.เครื่องมือที่ใช้

7.1.รูปแบบการเตรียมคลอดวิถีธรรมชาติ

7.2.แบบบันทึกข้อมูลการคลอด

7.3.แบบสอบถามความพึงพอใจ ผู้คลอด และญาติ

7.4.แนวทางสนทนากลุ่มผู้ให้บริการ (9 คน)

8.ขั้นตอนการดำเนินงาน แบ่งเป็น 3 ระยะ

 ระยะที่1 ขั้นตอนพัฒนารูปแบบ

 1 .ผู้วิจัยเข้ารับการอบรมการคลอดวิถีธรรมชาติที่มหาวิทยาลัยบูรพาเป็นเวลา 3 วันพร้อมร่างรูปแบบการดำเนินงานการคลอดธรรมชาติในระยะแรก

2.ประชุมชี้แจงบุคลากรประกอบด้วย แพทย์ 2 พยาบาล 6

3.สรุปแนวทางการจัดกิจกรรมการคลอดธรรมชาติในโรงพยาบาลยางตลาดได้ดังนี้

 3.1 ระยะเตรียมการ

 เตรียมผู้คลอดและครอบครัวโดยกิจกรรมโรงเรียนพ่อแม่ เมื่ออายุครรภ์มารดาได้ 32 สัปดาห์

อธิบายให้ทราบข้อดีและข้อเสียของการคลอดแต่ละชนิดที่มีผลต่อมารดาทารก ให้ผู้คลอดและญาติตัดสินใจเลือกสมัครเข้าโครงการคลอดวิถีธรรมชาติ

 3.2 ระยะคลอด แบ่งเป็น

ระยะที่1 ของการคลอด

1.มีการใช้Patograph เพื่อเฝ้าระวังตามมาตรฐานการคลอด

2.ตรวจFHS และUterine contraction ทุก 1 ชั่วโมง ในระยะ latent phase

3.ตรวจFHS และUterine contraction ทุก 30 นาที ในระยะ Active phase

4.ตรวจภายในทุก 4 ชั่วโมงหรือเมื่อมีข้อบ่งชี้ในระยะlatent phase และตรวจภายในทุก 2 ชั่วโมงหรือเมื่อมีข้อบ่งชี้ในระยะActive phase

5.มีอิสสระในการเคลื่อนไหว และเลือกท่าที่เหมาะสมในระยะของการเจ็บครรภ์และคลอดบุตร

5.การดูแลผู้คลอดอย่างต่อเนื่องตลอดระยะของการเจ็บครรภ์และการคลอดบุตร

6.การช่วยลดกิจกรรมทางการแพทย์ที่จะรบกวนกระบวนการตามธรรมชาติของการเจ็บครรภ์และการคลอดบุตร

7.การไม่ใช้ยาเพื่อบรรเทาความเจ็บปวด

ระยะที่ 2 ของการคลอด

1.ให้คลอดในท่าที่ไม่ใช่ท่านอนหงายราบ ให้หัวสูง

2.ให้ผู้คลอดเบ่งเองตามความรู้สึก

3.ไม่ตัดฝีเย็บ

3.กระตุ้นสายสัมพันธ์แม่ลูก

ระยะที่ 3 ของการคลอด

1.ให้ยากระตุ้นการหดรัดตัวของมดลูก

2.ให้รกคลอดเอง หรือทำคลอดรกแบบModified cred maneuver

ระยะที่ 4 ของการคลอด

1.วัดสัญญาณชีพทุก 30 นาที

2.ตรวจหลังคลอด ดูการหดรัดตัวของมดลูก ,Bleeding ,Bladder

3.กระตุ้น breat feeding

ระยะที่ 2 นำรูปแบบมาใช้กับผู้คลอดจำนวน 30 ราย ในระหว่าง 1 มีนาคม-30 มิถุนายน 2560

ระยะที่ 3 สรุปผลการใช้รูปแบบการคลอดวิถีธรรมชาติ